ભારતના સેના પ્રમુખ જનરલ બિપિન રાવતે આપેલા નિવેદન પછી પાકિસ્તાન ભડકી ગયું છે. પાકિસ્તાનના વિદેશ મંત્રી ખ્વાજા આસિફે કહ્યુ હતુ કે, ભારતીય સેનાના પ્રમુખ તરફથી આપવામાં આવેલ નિવેદન ગેરજવાબદારી ભર્યુ છે. જો તેઓ પરમાણુ ટક્કર કરવા માંગતા હોય તો અમારી તાકતની પરીક્ષા કરવા માટે અમે તેમનું સ્વાગત કરીએ છીએ. આથી જનરલના મનની આંશકાઓ બહુ જલ્દી જ દુર થઈ જશે. પાકિસ્તાનના વિદેશમંત્રીના નિવેદનને સાથ આપતા પાકિસ્તાનના વિદેશ મંત્રાલયના પ્રવક્તાએ કહ્યુ કે, ભારતીય સેના પ્રમુખ તરફથી આવેલી ધમકી ભારતના નવા વિચારો જણાવે છે. કોઇ પણ પ્રકારનું દુઃસાહસ કરવાનો પ્રયત્ન કર્યો તો પાકિસ્તાન પોતાની રક્ષા કરવા સક્ષમ છે.